  Туспуктэм: видеоысь скриншот Майя Бывальцева Воткаысь «Десантник» спорт-ожгар клублэн ёзчиосыз нимысьтыз ожгар ужрад мынон интые ватсаса юрттэт келязы. Сое люканэ ужбергатӥсьёс, заводъёс, депутатъёс, ёросын улӥсьёс пыриськизы, транспортэн «Сообщество» фонд юрттӥз. Со сярысь Удмуртиысь тӧролэн но кивалтэтлэн пресс-службазы ивортӥз. « Ми <…> нимысьтыз тӥрлык, генераторъёс, лэсьтӥськон материалъёс но инструментъёс, шуныт дӥсь, армейской коврикъёс но кӧлон мешокъёс, сиён но трос мукетсэ нуомы. Пиос доры матысь нуналъёсы вуыны оскиськом » Вадим Исупов, «Десантник» клублэн огез кивалтӥсез Озьы ик Удмуртиысь ожгарчиослы депутатъёслэсь, ужбергатӥсьёслэсь, «Сообщество» фондлэсь нимысьтыз тӥрлык ӝоген кошкоз: дронъёсты уськытӥсь сӧзнэтъёс, дронъёсты адӟытӥсь сканеръёс, бензопилаос, квадрокоптер, сварочной аппарат. Ожгарчиослы юрттыны мылкыд карисьёс посылкаоссэс ёрос администрацие яке Ижысь Мерлыко юрттэтъя штабе (Наговицын нимо ульча, 9) вайыны быгато. Тодэ вайытом, нимысьтыз ожгар ужрадэ пыриськисьёс но семьяоссы Атыкай музъемез утисьлэн нуналэзлы сӥзем концертэ вуылӥзы. Тегъёс: нимысьтызужрад юрттэт Вотка Удмуртия  